**Univerzitet u Sarajevu-Farmaceutski fakultet**

**Zmaja od Bosne br. 8**

**71000 Sarajevo**

[www.ffsa.unsa.ba](http://www.ffsa.unsa.ba)

Na osnovu člana 20a. Zakona o radu (“Službene novine FBiH“, broj 26/16, 89/18 i 44/22, 39/24), člana 71. Zakona o visokom obrazovanju („Službene novine Kantona Sarajevo“, broj: 36/22) člana 3, 6. i 7. Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“, broj: 19/21, 10/22, 28/23 i 32/24), člana 15. Pravilnika o radu Univerziteta u Sarajevu (broj: 02-2-4-1/24 od 30. 01. 2024. godine), a u vezi sa Odlukom Vlade Kantona Sarajevo, broj: 02-04-30504-22/24 od 30. 05. 2024. godine, Univerzitet u Sarajevu-Farmaceutski fakultet objavljuje:

**JAVNI OGLAS**

**za prijem u radni odnos**

1. **SAMOSTALNI REFERENT U SLUŽBI ZA NASTAVU I STUDENTSKA PITANJA - 1 (jedan) izvršilac, puno radno vrijeme, na neodređeno vrijeme**

 **Opis poslova:**

* Vodi evidenciju studenata u knjigama i elektronskoj verziji, te redovno ažurira podatke, obrada podataka u Informacioni sistem studenske službe (ISSS), obavlja poslove vezane za polaganje ispita, obrađuje zahtjeve, protokol o studentima te obavlja i druge poslove i zadatke po nalogu šefa studentske službe. Za svoj rad odgovara šefu studentske službe.

**Pored općih uslova utvrđenih Zakonom o radu („Službene novine FBiH“, broj: 22/16, 89/18, 44/22 i 39/24),** kandidati trebaju ispunjavati sljedeće posebne uslove:

- SSS/IV stepen, društveni smjer

- Poznavanje rada na računaru

- 1 godina radnog iskustva na istim ili sličnim poslovima

**Mjesto obavljanja rada**: Zmaja od Bosne 8, 71000 Sarajevo

**Radno vrijeme**: 8,00 – 16,00 sati, 40 sati sedmično

**Osnovna plaća**: 1.386.00 KM

**Obavezna dokumentacija koju kandidati dostavljaju uz prijavu na javni oglas:**

* Svojeručno potpisana prijava na Javni oglas sa kraćom biografijom, kontakt podacima (adresa, broj kontakt telefona i e-mail), **tačnom naznakom pozicije/radnog mjesta (obavezno upisati naziv radnog mjesta i na koverti) na koju se kandidat prijavljuje**, te dokumentacije koju kandidat prilaže uz prijavu na konkurs:
* Uvjerenje o državljanstvu (original ili ovjerena kopija, ne starije od 6 mjeseci),
* Izvod iz matične knjige rođenih (ovjerena kopija),
* Diploma (ovjerena kopija) kojom se dokazuje odgovarajući stepen stručne spreme
* Potvrda ili drugi dokaz o poznavanju rada na računaru (ovjerena kopija),
* Potvrda o radnom iskustvu - original ili ovjerena kopija (potvrda poslodavca kod kojeg je kandidat radio ili radi, sa obaveznom naznakom o stručnoj spremi sa kojom je obavljao navedene poslove i naznakom ukoliko je kandidat zaposlen na određeno vrijeme).

Kandidati dostavljaju navedenu potvrdu o radnom iskustvu i ukoliko ostvaruju pravo prioriteta u zapošljavanju (dostavlja je lice koje ima prednost prilikom zapošljavanja u skladu sa posebnim zakonom – naziv naveden pod „Napomene“).

* Uvjerenje o radnom stažu (tj. Uvjerenje o podacima registrovanim u matičnoj evidenciji) izdato od Federalnog zavoda za penzijsko i invalidsko osiguranje (original ili ovjerena kopija) - naznačeni dokument dostavlja kandidat ukoliko je ostvario radni staž.
* Prijava prebivališta/boravišta u Kantonu Sarajevo, ne starija od datuma objavljivanja ovog Javnog oglasa (dostavlja je lice koje ostvaruje prednost prilikom zapošljavanja u skladu sa posebnim zakonom – naziv naveden pod „Napomene“).
* Potvrda o nezaposlenosti Službe za zapošljavanje Kantona Sarajevo, ne starija od datuma objavljivanja ovog Javnog oglasa (dostavlja je lice koje ima prednost prilikom zapošljavanja u skladu sa posebnim zakonom – naziv naveden pod „Napomene“).

**NAPOMENE:**

* **O datumu, vremenu i mjestu obavljanja pismenog i usmenog ispita kandidati će biti obaviješteni putem web stranice Univerziteta u Sarajevu – Farmaceutskog fakulteta** [www.ffsa.unsa.ba](http://www.ffsa.unsa.ba) i Univerziteta u Sarajevu [www.unsa.ba](http://www.unsa.ba), nakon zatvaranja Javnog oglasa tj. isteka trajanja njegove objave.
* O konačnim rezultatima (nakon provedene konkursne procedure) kandidati će biti pismeno obaviješteni.
* Rok za prijavu je 10 dana od dana objave Javnog oglasa u dnevnim novinama (*Dnevni avaz*), tj. od 21.11.2024. godine, na internet stranici Univerziteta u Sarajevu [www.unsa.ba](http://www.unsa.ba), na internet stranici Univerziteta u Sarajevu - Farmaceutskog fakulteta [www.ffsa.unsa.ba](http://www.ffsa.unsa.ba), JU Službe za zapošljavanje Kantona Sarajevo, [www.szks.ba](http://www.szks.ba)
* **Na prijavama obavezno naznačiti adresu i kontakt telefon**, **i e-mail adresu**
* Nepotpune (prijave bez adrese i kontakt telefona), neblagovremene i neuredne prijave (kopije tražene dokumentacije koje nisu ovjerene) neće se uzeti u razmatranje
* Poslovnik o radu objavljuje se na oficijelnoj web stranici Univerziteta u Sarajevu [www.unsa.ba](http://www.unsa.ba) u dijelu „Konkursi“, oficijelnoj stranici Univerziteta u Sarajevu - Farmaceutskog fakulteta [www.ffsa.unsa.ba](http://www.ffsa.unsa.ba), u dijelu „Konkursi“
* Prilikom zapošljavanja prednost imaju lica sukladno članu 1. stav (3), članu 6. stav (1) tačka e) i članu 23. Zakona o dopunskim pravima boraca-branitelja BiH („Službene novine Kantona Sarajevo“, broj: 31/22, 8/24 ), članu 19. Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“, broj: 19/21, 10/22 i 28/23 i 32/24), odnosno Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20, 27/21), i Instrukciji o bližoj primjeni kriterija vrednovanja prema Uredbi o jedinstvenim kriterijima („Službene novine Kantona Sarajevo, broj: 38/20 i 28/21), a koja se dokazuje odgovarajućim dokumentima (potvrda, rješenje, uvjerenje i sl.) koji se prilažu prilikom prijave na Javni oglas, pozivajući se na poseban zakon po kojem imaju prednost.
* Pravo na dodatne bodove ostvaruju branioci i članovi njihovih porodica pod sljedećim uslovima:

1) da imaju prebivalište/boravište u Kantonu Sarajevo i

2) da se nalaze na evidenciji JU „Služba za zapošljavanje Kantona Sarajevo“ kao nezaposlene osobe ili su zaposleni na određeno vrijeme ili su zaposleni sa nižom stručnom spremom od one koju posjeduju što dokazuju potvrdom poslodavca (navedeno u dijelu teksta javnog oglasa koji se odnosi na dokumentaciju koju dostavlja kandidat koji ostvaruje prednost pri zapošljavanju).

* Kandidat koji bude izabran, dužan je dostaviti uvjerenje o zdravstvenoj sposobnosti i uvjerenje da se protiv istog ne vodi krivični postupak.

**OBAVJEŠTENJE ZA KANDIDATE**

* **Pitanja, listu propisa i literature iz oblasti iz koje će se polagati pismeni i usmeni ispit,** kandidat može preuzeti kod poslodavca, **na web stranici Univerziteta u Sarajevu www.unsa.ba u dijelu „Konkursi“ i web stranici Univerziteta u Sarajevu - Farmaceutskog fakulteta www.ffsa.unsa.ba, u dijelu „Konkursi.**

\*Popis dokumentacije kojom se dokazuje status korisnika po predmetnoj Uredbi

|  |  |  |  |
| --- | --- | --- | --- |
| **Redni broj:**  | **Pripadnost branilačkoj kategoriji** | **Naziv dokaza- dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | -Uvjerenje o statusu djeteta šehida-poginulog, umrlog i nestalog branioca-Rješenje o priznatom pravu na porodičnu invalidninu za suprugu šehida- poginulog, umrlog i nestalog branioca i-Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštituGrupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete: a)ratnog vojnog invalidab)dobitnika ratnog priznanja i odlikovanjac)demobiliziranog branioca | Uvjerenje o statusu djeteta ratnog vojnog invalidaRješenje o priznatom pravu na: a)invalidninub)mjesečni novčani dodatakc)uvjerenje o učešću u Oružanim snagama | a) i b) Općinska služba za boračko-invalidsku zaštituc)Grupa za pitanja evidencija iz oblasti vojne obaveze prema mjestu prebivališta |
| 6.  | Supruga ratnog vojnog invalida | Uvjerenje (o statusu bračnog druga ratnog vojnog invalida, odnosno pripadnosti boračkoj populaciji- dokaz o statusu korisnika prava) | Općinska služba za boračko- invalidsku zaštitu |

Prijava sa kraćom biografijom i potrebnom dokumentacijom podnosi se u zatvorenoj koverti, sa naznakom „NE OTVARAJ – PRIJAVA NA JAVNI OGLAS“, te **naznakom pozicije na koju se kandidat prijavljuje**, a istu treba dostaviti **do 02.12.2024. godine,** lično na Protokol Univerziteta u Sarajevu - Farmaceutskog fakulteta (svakim radnim danom u periodu od 08:00 do 16:00 sati), ili poštom (preporučeno) na adresu: **Univerzitet u Sarajevu - Farmaceutski fakultet, Zmaja od Bosne 8 , 71000 Sarajevo.**

Kontakt telefon lica zaduženog za dodatna obavještenja: 033 586 480